Մարդիկ այստեղ ստեղծել են զբոսաշրջային քաղաքի համար անհրաժեշտ ամեն ինչ և անում են ամենը՝ գործը մինչև վերջ իր նպատակին հասցնելու համար: Նրանք սիրում են ձեզ ոչ միայն բաց մաշկի և գեղեցիկ աչքերի համար, այլ նաև «պրագմատիկ պատճառով»՝ դուք ֆինանսական մուտքի աղբյուր եք, ով հեռանալիս գոհ է, իսկ իրենցից տանում է միայն հաճելի հիշողություններ, նվերներ, ծովային լուսանկարներ և սառնարանի մագնիս. մնացածն իրենցն է ու այստեղ էլ կմնա: Արևելյան պահպանողականության շղարշը կրող այս երկրում տանտերերի հետ ոչ ոք չի կարող մրցել՝ նույնիսկ հաճոյախոսություններ անելու հարցում: Այստեղ կանանց կարող են աստվածացնել անգամ մեկ բառով, և հոգ չէ, որ բառն արտահատվում է վատ ռուսերենով. մենք լավ գիտենք՝ կարևորը վերաբերմունքն է: